Lucas Chanavat

Lucas Chanavat (s. 17. joulukuuta 1994 Le Grand-Bornand) on ranskalainen maastohiihtäjä, joka on erikoistunut sprintteihin. 184 senttimetriä pitkä ja 80 kilogrammaa painava Chanavat edustaa Le Grand-Bornand -seuraa.
Chanavat sijoittui Lahden MM-kilpailuissa 2017 vapaan hiihtotavan sprintissä 14:nneksi. Seefeldin MM-kilpailuissa 2019 hän sijoittui perinteisen hiihtotavan parisprintissä viidenneksi ja vapaan hiihtotavan sprintissä kuudenneksi. Oberstdorfin MM-kilpailuissa 2021 hän oli vapaan hiihtotavan parisprintissä neljäs. Pekingin olympialaisissa 2022 hän sijoittui vapaan hiihtotavan sprintissä yhdeksänneksi. Planican MM-kilpailuissa 2023 Chanavat sijoittui perinteisen hiihtotavan sprintissä kuudenneksi. Trondheimin MM-kilpailuissa 2025 hän oli vapaan hiihtotavan sprintissä niin ikään kuudes.
Chanavat debytoi maailmancupissa joulukuussa 2015 Davosin vapaan hiihtotavan sprintissä sijoittuen sijalle 16 ja saavuttaen heti ensimmäiset maailmancupin pisteensä. Kymmenen parhaan joukkoon hän sijoittui ensimmäisen kerran oltuaan kuudes vapaan sprintissä Davosissa joulukuussa 2016. Tour de Skihin kuuluneessa Lenzerheiden vapaan hiihtotavan sprintissä hän sijoittui kolmanneksi joulukuussa 2017. Yksittäisessä maailmancupkilpailussa hän ylsi kärkikolmikkoon ensimmäisen kerran oltuaan kolmas Dresdenin vapaan hiihtotavan sprintissä tammikuussa 2018. Hän oli samalla kaudella toinen Seefeldin vapaan sprintissä. Hän sijoittui kolmanneksi sprintticupissa kaudella 2017–2018. Seuraavalla kaudella hän oli kolmas Cognen vapaan hiihtotavan sprintissä. Kaudella 2019–2020 hän saavutti Planican vapaan hiihtotavan sprintissä ensimmäisen voittonsa. Hän voitti myös Dresdenin vapaan hiihtotavan sprintin. Lisäksi hän sijoittui toiseksi Davosin vapaan sprintissä. Sprintticupissa hän sijoittui viidenneksi kausilla 2019–2020 ja 2020–2021. Kaudella 2021-2022 Chavanat sijoittui Dresdenin vapaan hiihtotavan sprintissä kolmanneksi. Hän sijoittui kolmanneksi myös Tour de Ski-kiertueen ensimmäisessä osakilpailussa Lenzerheiden vapaan hiihtotavan sprintissä. Helmikuussa 2022 hän sijoittui Lahden vapaan sprintissä toiseksi. Maaliskuussa 2022 hän sijoittui Drammenin kaupunkisprintissä ja Falunin perinteisen sprintissä kolmanneksi. Hän oli sprintticupin kokonaispisteissä kolmas ja maailmancupin kokonaiskilpailussa kymmenes. Kaudella 2022–2023 hän sijoittui Davosin vapaan hiihtotavan sprintissä kolmanneksi. Tallinnan vapaan hiihtotavan sprintissä hän sijoittui toiseksi. Sprintticupissa hän sijoittui toiseksi. Kaudella 2023–2024 hän sijoittui Trondheimin vapaan hiihtotavan sprintissä toiseksi. Hän voitti Tour de Ski-kiertueella Toblachin vapaan hiihtotavan sprintin. Hän voitti kiertueella myös Davosin vapaan hiihtotavan sprintin. Kiertueen jälkeen hän sijoittui Gomsin vapaan hiihtotavan sprintissä toiseksi. Hän sijoittui toiseksi Lahden vapaan hiihtotavan sprintissä. Sprintticupin kokonaispisteissä hän oli kolmas.Kaudella 2024–2025 hän sijoittui toiseksi Davosin vapaan hiihtotavan sprintissä. Tour de Ski-kiertueella Toblachin vapaan hiihtotavan sprintissä hän sijoittui toiseksi. Hän sijoittui kolmanneksi Engadinin vapaan hiihtotavan sprintissä. Sprintticupin pisteissä hän oli neljäs.